Document ID: 31986R3361

KOMISSION ASETUS (ETY) N:o 3361/86,
annettu 31 päivänä lokakuuta 1986,
rehuseoksiin lisättäväksi tarkoitetun interventiovoin myynnistä annetun asetuksen (ETY) N:o 2409/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon interventiotoimenpiteitä koskevista yleisistä säännöistä voin ja kerman markkinoilla 15 päivänä heinäkuuta 1968 annetun neuvoston asetuksen (ETY) N:o 985/68(1), sellaisena kuin se on viimeksi muutettuna asetuksella (ETY) N:o 3790/85(2), ja erityisesti sen 7 a artiklan,
sekä katsoo, että
komission asetuksessa (ETY) N:o 2409/86(3), sellaisena kuin se on viimeksi muutettuna asetuksella (ETY) N:o 3064/86, perustetaan rehuseoksiin lisättäväksi tarkoitetun interventiovoin myyntijärjestelmä;
asetuksen (ETY) N:o 2409/86 8 artiklassa säädetään, että jos voiöljyn lisäystoimenpiteitä rehuseoksiin tai tällaisten rehujen valmistamiseksi tarkoitettuun esiseokseen ei toteuteta samassa paikassa, voiöljy tai esiseos kuljetetaan sinetöidyissä säiliöissä tai konteissa; tämän uuden järjestelmän tehokkuuden varmistamiseksi on tarpeen antaa väliaikaisesti lupa mahdollistaa näytteenotto voiöljystä pakattuna pieniin vähittäismyyntipakkauksiin määrinä, jotka on tarkoitettu rehuseosten muodostamisessa tehtäviin kokeisiin; tämän seurauksena olisi säädettävä erityisistä tarkastusta koskevista säännöksistä;
asetuksen (ETY) N:o 2409/86 9 artiklan 2 kohdassa säädetään, että säkkeihin tai muihin suljettuihin pakkauksiin tai säiliöihin painetaan selvästi luettavin kirjaimin tietyt tiedot; kokemus osoittaa, että olisi säädettävä myös, että vaaditut tiedot voidaan tarvittaessa painaa sulkijajärjestelmästä otettuun etikettiin, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2409/86 seuraavasti:
1. Lisätään 8 artiklaan alakohdat seuraavasti:
"Kuitenkin 1 päivään syyskuuta 1987 asti 6 artiklan 2 kohdassa tarkoitetulla tavalla lisätty voiöljy voidaan kuljettaa näytteenottoa varten vähintään 25 kilogramman pahvipakkauksissa tai metallilaatikoissa, joissa on vähintään 1 cm:n korkuisin kirjaimin yksi tai useampi ensimmäisessä alakohdassa tarkoitetuista maininnoista. Näin pakatun voiöljyn toimitukset eivät saa olla yli 1 tonnia kuussa rehuseosten valmistuslaitosta kohden.
Poiketen siitä, mitä 14 artiklan 2 kohdassa säädetään, kolmannessa alakohdassa mainittujen pahvipakkausten tai metallilaatikoiden määräpaikkatarkastusta pidetään suoritettuna, jos tarjouskilpailun voittaja esittää käyttäjälaitoksen ilmoituksen, jonka mukaan kansalliset viranomaiset ovat tiedottaneet sille kyseisen jäsenvaltion määrittämistä seuraamuksista, jos julkisten viranomaisten mainituissa laitoksissa suorittamissa tarkastuksissa ilmenee, että 5 artiklassa tarkoitetussa sopimuksessa olevia velvoitteita ei ole noudatettu."
2. Korvataan 9 artiklan 2 kohta seuraavasti:
"2. Rehuseokset pakataan säkkeihin tai muihin suljettuihin pakkauksiin tai säiliöihin, joiden sisältö on enintään 50 kilogrammaa, ja joihin on merkitty lopputuotteen rasvapitoisuus selvästi luettavin kirjaimin, sanotun kuitenkaan rajoittamatta direktiivin 79/373/ETY 10 artiklan soveltamista:
- joko sulkijajärjestelmästä otettuun etikettiin
- tai painettuna itse pakkaukseen.
Tätä tietoa täydennetään asetuksen (ETY) N:o 1725/79 4 artiklan 4 kohdassa tarkoitetuilla maininnoilla, jos on kyse mainitun asetuksen 4 artiklan 1 kohdan edellytykset täyttävistä tuotteista."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 1986.

Labels: 3
17
6